PBZ Card d.o.o. nastoji kontinuiranim poboljšanjima svoje digitalne kanale prilagoditi zahtjevima za pristupačnost utvrđenim relevantnim zakonodavstvom i inspiriranim vrijednostima vlastitog Etičkog kodeksa.

Pravo na pristupačnost osobama s određenim invaliditetom, starijim osobama ili osobama s određenim smetnjama u percepciji jedan je od osnovnih čimbenika kojem PBZ Card d.o.o. posvećuje maksimalnu pozornost, također i kroz stalni pregled i održavanje svojih digitalnih kanala i sadržaja.

**Izjava o pristupačnosti**

PBZ Card d.o.o. obvezuje se učiniti svoju mrežnu stranicu pristupačnom, u skladu sa Zakonom o zahtjevima za pristupačnosti proizvoda i usluga (Narodne novine, broj 89/2025).

**Razina usklađenosti**

Ova mrežna stranica djelomično je usklađena sa Zakonom o zahtjevima za pristupačnost proizvoda i usluga u dijelu koji se odnosi na:

* Mogućnost upotrebe pomoćne tehnologije (npr. NVDA ili JAWS)
* Povećanje fonta teksta (veličina slova)
* Povećanje kontrasta u odnosu na pozadinu (kontrast)
* Isticanje poveznica bojom i podcrtavanjem (istaknute poveznice)
* Povećanje razmaka između slova (razmak slova)
* Veći pokazivač miša (strelica)

Sadržaj je ograničeno pristupačan iz razloga:

* Određeni sadržaj bez teksta nema tekstualnu alternativu.
* Dio postavljenih dokumenata nije dostupan u strojno čitljivom obliku.
* Pojedini dokumenti (.pdf, .xls, .doc) nisu u potpunosti prilagođeni čitaču ekrana.
* Videozapisi na nekim stranicama nemaju titlove ili audio opise. Pomoćne tehnologije ne mogu čitati titlove ugrađene u videozapise.
* Djelomično je moguće kretanje kroz sadržaj stranica samo putem tipkovnice.
* Neke strukturne informacije (npr. naslovi, navigacija) nisu ispravno identificirane.
* Implementirani sadržaj ponekad nema ispravno postavljen redoslijed čitanja.
* Kontrast između teksta i boje pozadine nije uvijek dovoljan.
* Fokus je odsutan i/ili nedosljedan.
* Neke značajke nisu dostupne navigacijom putem tipkovnice.
* Svrha nekih poveznica na stranicama ponekad nedostaje.
* Na nekim interaktivnim elementima, indikator fokusa nije vidljiv u korisničkom sučelju tipkovnice.
* U nekim slučajevima, oznake ili upute nisu navedene kada sadržaj zahtijeva korisnički unos.
* Implementirani sadržaj ima pogreške u označavanju i neispravnu upotrebu atributa.

PBZ Card d.o.o. kontinuirano radi na unapređenju rješenja kojima se ispunjavaju zahtjevi za pristupačnost svoje mrežne stranice u skladu sa Zakonom.

**Izrada Izjave o pristupačnosti**

Ova je Izjava sastavljena 28. lipnja 2025. godine. Za pripremu ove Izjave korištena je metoda samoprocjene koju je proveo PBZ Card d.o.o.

**Povratne informacije i podaci za kontakt**

Molimo korisnike ako primijete ograničeno usklađen sadržaj, koji nije obuhvaćen ovom Izjavom, da o tome obavijeste PBZ Card d.o.o. Sve upite i informacije vezane uz pristupačnost digitalnih kanala korisnici mogu uputiti putem elektroničke pošte compliance\_pbzcard@pbzcard.hr